
AVIZ

asupra Propunerii legislative pentru modificarea şi completarea art. 146 

din Legea nr. 227/2015 privind Codul fiscal 
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă a fost sesizată spre dezbatere şi avizare, cu Propunerea legislativă pentru modificarea şi completarea art. 146 din Legea nr. 227/2015 privind Codul fiscal, transmisă cu adresa nr. Pl x 360 din 10 septembrie 2019 şi înregistrată cu nr. 4c- 12/250 din 11 septembrie 2019.
Conform dispoziţiilor art.75 alineatele (1) şi (3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins iniţiativa legislativă în şedinţa din 4 septembrie 2019. 

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din 17 septembrie 2019.
Membrii Comisiei au examinat Propunerea legislativă pentru modificarea şi completarea art. 146 din  Legea nr. 227/2015 privind Codul fiscal, punctul de vedere negativ al Guvernului,  precum şi Avizul favorabil cu observaţii şi propuneri al Consiliului Legislativ, transmis cu nr. 306 din 17 aprilie 2019.
Propunerea legislativă are ca obiect de reglementare modificarea Legea nr.227/2015, astfel încât, în rândul categoriilor exceptate de la plata contribuţiilor sociale obligatorii la nivelul unui salariu de baza minim brut pe ţară garantat în plată, să fie incluse şi persoanele angajate ca distribuitori de presă.
În raport de obiectul şi conţinutul reglementării, iniţiativa legislativă face parte din categoria legilor ordinare.
În urma dezbaterilor şi a opiniilor exprimate, membrii Comisiei pentru cultură, arte, mijloace de informare în masă au hotărât, cu majoritatea voturilor parlamentarilor prezenţi, avizarea negativă a propunerii legislative pentru modificarea şi completarea art. 146 din Legea nr. 227/2015 privind Codul fiscal.
PREŞEDINTE,

